### Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2018. február 12-i ülésének jegyzőkönyvéből*

**18. Javaslat a PRENOR Kft. telephelyén felújítási munkák végzéséhez történő hozzájárulásra**

 **Előadó:** Lakézi Gábor, a Városüzemeltetési Osztály vezetője

**Meghívott:** Izer Gábor, a PRENOR Kft. ügyvezető igazgatója

**34/2018 (II.12.) GVB. sz. határozat**

1./ A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 8. § (1) bekezdés b) pontjában kapott felhatalmazás alapján hozzájárul ahhoz, hogy a PRENOR Kft. az általa bérelt önkormányzati tulajdonban lévő szombathelyi 2/7 hrsz-ú, telephely megnevezésű ingatlanon 14.496.749,- Ft+ ÁFA összegű felújítási munkát végezzen az előterjesztésben foglaltaknak megfelelően, és ezt a költséget a 2013. április 24. napján kelt „Bérleti szerződés megújítása” címet viselő megállapodás alapján fizetendő 2018. évi bérleti díjba beszámítsa. A beszámítás fedezete az önkormányzat 2018. évi költségvetéséről szóló önkormányzati rendeletében rendelkezésre áll.

2./ A Bizottság felkéri a PRENOR Kft. ügyvezetőjét, hogy a felújítási munkálatok teljesítését igazolja az önkormányzat felé. A Bizottság felhatalmazza a Polgármestert, hogy a teljesítés elfogadása tekintetében nyilatkozzon.

**Felelős**: Lendvai Ferenc Gazdasági és Városstratégiai Bizottság elnöke

 Molnár Miklós alpolgármester

 Dr. Károlyi Ákos jegyző

 (végrehajtásért: Lakézi Gábor, a Városüzemeltetési Osztály vezetője

 Stéger Gábor, a Közgazdasági és Adó Osztály vezetője

 Izer Gábor Nándor, a PRENOR Kft. ügyvezetője)

**Határidő:** 1./ pont: azonnal

 2./ pont: a teljesítés elfogadását követően

Lendvai Ferenc sk.

 a bizottság elnöke

Kivonat hiteléül:

Keringer Klaudia

jegyzőkönyvvezető